[{"text_idx": "#000002", "text": "Ym mis Hydref 2016 derbyniodd Llenyddiaeth Cymru arian gan Gronfa Arbrofol Eryri (CAE) drwy law\u2019r Parc Cenedlaethol i gynnal gweithdai cynganeddu mewn ysgolion uwchradd. Derbyniwyd ceisiadau gan ysgolion ar hyd a lled y fro am weithdai hanner diwrnod gan y bardd a\u2019r athro barddol profiadol, Karen Owen."}, {"text_idx": "#000003", "text": "Bwriad y prosiect oedd cyflwyno\u2019r gynghanedd a\u2019r mesurau caeth i ddisgyblion uwchradd, yn ogystal a\u0302 rhoi cyfle i Dy\u0302 Newydd sgowtio am dalent a gwir ddiddordeb yn y gynghanedd ymysg pobl ifainc, gyda\u2019r gobaith o greu darpariaeth sefydlog yn y maes i unigolion brwdfrydig ar o\u0302l y sesiynau blasu hyn."}, {"text_idx": "#000004", "text": "Ym mis Chwefror eleni, aeth Karen draw i\u2019r Bala (na, nid mewn cwch banana), i ymweld a\u0302 chriw o ddisgyblion blwyddyn 9 Ysgol y Berwyn. Lluniwyd cywydd yn so\u0302n am \u2018un bore ar y Berwyn\u2019 a wnaed yn ffilm fer gan y disgyblion."}, {"text_idx": "#000006", "text": "Bu criw o ddisgyblion Ysgol Dyffryn Ogwen hefyd yn cynganeddu\u2019n frwd a lluniwyd cywydd arbennig arall at y casgliad."}, {"text_idx": "#000007", "text": "Tro lleisiau Lly\u0302n oedd cynganeddu ym mis Mai, a drychwch criw mawr oedd wrthi draw yn Ysgol Botwnnog. Digon o awen greadigol i lunio awdl, tybed?"}, {"text_idx": "#000009", "text": "Mae ambell i weithdy ar o\u0302l cyn diwedd y tymor felly gobeithio y gallwn rannu mwy o weithiau cynganeddol y disgyblion yn fuan."}, {"text_idx": "#000010", "text": "Diolch o galon i Gronfa Arbrofol Eryri am y grant, i Karen am y gweithdai ac i\u2019r disgyblion am eu brwdfrydedd. Am y tro, daliwch ati i gynganeddu, bobl ifanc...!"}]